OpenLLM-France/wikimedia huggingface dataset:
# Martín Cid

Martín Cid (Zamora, començament del segle xii - Monestir de Bellofonte, Peleas de Arriba, 1152) fou un anacoreta i monjo cistercenc, fundador del monestir de Valparaíso. És venerat com a sant per l'Església catòlica.

## Biografia

Martín Cid nasqué a Zamora, fill de Martín Cid, noble de la ciutat. Martín va estudiar i va fer-se religiós, tot i ésser fill únic i hereu, i va marxar amb alguns companys a fer vida eremítica en una cova de les muntanyes properes a Zamora, a l'actual Peleas de Arriba. Martín va pensar, amb el temps, que seria millor fer-hi una fundació monàstica, i ho consultà amb el bisbe Bernardo de Zamora. Aquest havia vist el monestir cistercenc de Moreruela i n'havia quedat admirat, i va demanar al bisbe de Cîteaux, llavors Bernat de Claravall, que hi enviés monjos per fer un monestir del nou Orde del Cister, i n'envià quatre.
El bisbe donà a Martín Cid, al lloc de Peleas, un edifici on fundaren un hospital per als pelegrins que anaven a Santiago de Compostel·la seguint la Via de la Plata. Els monjos cistercencs s'hi instal·laren i instruïren Martín Cid, que professà com a monjo i va afiliar la fundació a l'orde cistercenc; en va esdevenir l'abat.
Un temps després, Alfons VII de Castella es trobava de cacera per la zona i conegué Martín Cid. La llegenda diu que perseguia un cérvol o un porc senglar i que aquest escapà i es refugià a l'església; el rei entrà i hi trobà Martín Cid que pregava i feia penitència. El conegué i, admirat de la seva santedat, li concedí terres a El Cubo de Tierra del Vino perquè hi edifiqués un monestir. El nou monestir, ja cistercenc, es digué de Bellofonte i, més tard, monestir de Valparaíso, que es fundà el 1137. Martín fou abat del nou monestir durant quinze anys, fins a la seva mort el 7 d'octubre de 1152.

## Veneració

Fou sebollit a l'església de San Miguel del monestir, i fou traslladat en 1232 a una capella vora l'església. Novament, fou traslladat a l'església en 1610. Quan el monestir fou enderrocat, les relíquies es portaren a la parròquia de Peleas de Arriba. i d'allí a la Catedral de Zamora, on arribaren el 29 d'octubre de 1835 i foren instal·lats a la capella de San Nicolás. Successivament foren al claustre i a la capella del Cardenal.
En maig de 1980, l'arca de les relíquies fou portada al convent de monges benedictines de La Ascensión del Señor (Zamora): es troba sota l'altar de l'església, construcció moderna.
El culte que se li retia des de la mort de l'abat fou confirmat per la Congregació de Ritus el 13 d'agost de 1701 i pel papa Climent XI el 25 de setembre de 1710. Malgrat que al martirologi romà consta com a beat, la tradició i el calendari litúrgic hispànic l'anomenen sant.

## Bibliografia

* Roberto Muñiz. Médula histórica cisterciense: en el que se compendian las vidas ... Santander, 1784. Vol. 3, p. 54-66, 276-293.
# Pont de Vall-llonga

El pont de Vall-llonga és un pont medieval de Navès (Solsonès) inclòs a l'Inventari del Patrimoni Arquitectònic de Catalunya.
Antigament permetia travessar el riu Cardener a la sortida del congost de Vall-llonga, a la Vall de Lord i més concretament, a l'extrem sud del terme municipal de Guixers.
Formava part del camí ral que anava de la Seu d'Urgell a Cardona. Si bé hi ha constància històrica de què aquest camí ja existia a finals del segle ix, aquest pont molt probablement no va ser construït fins a les darreries del segle xi o bé als inicis del xii i fins a l'any 1987 va conservar força bé la seva estructura originària. La construcció del pantà de la Llosa del Cavall comportava que hagués de quedar submergit sota les aigües de l'embassament i a finals dels 90 fou desmuntat i reconstruït en el seu emplaçament actual, a la sortida de la vila de Sant Llorenç de Morunys per la carretera de La Coma, al barranc del torrent del Pou (42° 08′ 28″ N, 1° 35′ 06″ E﻿ / ﻿42.141189°N,1.584867°E﻿ / 42.141189; 1.584867).
És un pont amb la superfície superior força horitzontal, car sols presenta la típica doble vessant dels ponts medievals d'una manera molt lleugera. Té una calçada de dos metres d'amplada i un sol arc de mig punt molt airós car fa 11,30 m de llum. Sumant-hi 1,20 m que fa des de la clau de l'arc fins a la part superior de la barana fa que l'altura del pont sobre el nivell habitual de l'aigua del Cardener fos d'uns 12,50 m. La seva llargada és de 28 m. i la seva amplada és de 3 m. (2 d'amplada de la calçada i mig d'amplada de cada barana) tot i que a la part central s'eixampla uns quants centímetres. Les baranes són poc altes (35 cm per damunt de la calçada, empedrada amb còdols). L'arc està format per 90 dovelles per banda, tallades en pedra calcària.

## Enllaços externs

* ICC: Ortofoto de 1995 amb el Pont de Vall-llonga encara en el seu emplaçament originari

## Referències

* ↑ Els camins medievals i els pont de Vallonga i de les Cases de Posada - Manuel Riu i Riu - Revista Cardener núm 2, 1985
# Timó (desambiguació)

«Timó» té aquests significats:
* Nàutica
** Timó (nàutica) dispositiu utilitzat per maniobrar vehicles que es mouen per fluids, normalment l'aigua o l'aire
** Timó d'espadella
** Timó de codast
* Botànica:
** Timó o farigola
** Timó baleàric o frígola borda
** Timó blanc Teucrium polium ssp capitatum
** Timó de jardí o sajolida
** Timó de llei o gitam
** Timó de prat o serpoll
** Timó groc (Teucrium polium ssp aureum)
** Timó llanut Teucrium polium ssp gnaphalodes
** Timó mascle Teucrium polium ssp polium
** Timó mascle d'Aragó Teucrium polium ssp aragonense
** Timó negre o serpoll
** Timó reial (Dictamnus hispanicus) planta amb flor que pertany a la família Rutaceae
* Biografies:
** Timó de Flios, filòsof escèptic i poeta de l'antiga Grècia
** Timó el Misantrop, misantrop grec
** Timó d'Atenes, obra de Shakespeare
Viccionari
# Federació Internacional d'Automatització

La Federació Internacional d'Automatització (en anglès: International Federation of Automatic Control, IFAC) és una organització paraigua sense ànim de lucre de caràcter professional, creada el 1957, que engloba a 49 federacions i organitzacions nacionals en el camp de l'automatització.
L'objectiu de la IFAC és fomentar la ciència i la tecnologia darrere de l'automatització en tots els seus aspectes, incloent els tècnics (enginyeria), físics, econòmic-socials i biològics. La IFAC també tracta de l'impacte de l'automatització industrial en la societat. La seu principal de la federació es troba a Àustria.

## Esdeveniments i Publicacions

La IFAC és una organització molt activa que organitza nombrosos esdeveniments per tot el món, incloent simposis, conferències, tallers i seminaris. El Congrés Mundial d'Automatització se celebra cada tres anys.
L'altra activitat major de la federació són les seves publicacions, una divisió tan àmplia que compta amb la seva pròpia direcció. Aquestes publicacions inclouen des de revistes, procediments i preparatius, butlletins informatius i més. Les seves més conegudes revistes són Automatica, Control Engineering Practice, Annual Reviews in Control, Journal of Process Control, Engineering Applications of Artificial Intelligence, Journal of Mechatronics, Nonlinear Analysis: Hybrid Systems, y IFAC Journal of Systems & Control.

## Premis concedits per la IFAC

IFAC concedeix anualment una gamma de premis:
* IFAC Fellows
* Major Medals
* Giorgio Quazza Medal
* Nathaniel B. Nichols Medal
* Industrial Achievement Award
* Manfred Thoma Medal
* High Impact Paper Award
* Automatica Prize Paper Award
* Control Engineering Practice Prize Paper Award
* Journal of Process Control Prize Paper Award
* Engineering Applications of Artificial Intelligence Prize Paper Award
* Mechatronics Journal Prize Paper Award
* Congress Applications Paper Prize
* IFAC Congress Young Author Prize
* Control Engineering Textbook Prize
* Congress Poster Paper Prize
* Outstanding Service Award

## Referències

* ↑ «Structure — IFAC · International Federation of Automatic Control» (en anglès). www.ifac-control.org. [Consulta: 6 setembre 2019].
* ↑ «Message from the President — IFAC · International Federation of Automatic Control» (en anglès). www.ifac-control.org. [Consulta: 6 setembre 2019].
* ↑ «Events — IFAC · International Federation of Automatic Control» (en anglès). www.ifac-control.org. [Consulta: 6 setembre 2019].
* ↑ «Publications — IFAC · International Federation of Automatic Control» (en anglès). www.ifac-control.org. [Consulta: 6 setembre 2019].
* ↑ «Awards — IFAC · International Federation of Automatic Control» (en anglès). www.ifac-control.org. [Consulta: 6 setembre 2019].
# Masia Agullons S.L.

Masia Agullons S.L. és una empresa de Mediona (Alt Penedès) fundada el 2008 per Carles Rodríguez que produeix cervesa artesana. Estan associats al Gremi d'Elaboradors de Cervesa Artesana i Natural. Anualment des del 2005 organitzen juntament amb l'ajuntament la Mostra de la Cervesa Artesana de Mediona.
Produeixen 1000 litres de cervesa a la setmana amb la marca Ales Agullons i exporten a països com Bèlgica, Itàlia i des del 2011 als Estats Units. La microcervesaria produeix cinc tipus de cervesa diferents: Pura Pale, Edgard Pale Ale, Bruno Pale Ale, Runa Brown Ale y la Dalmoru. En dates assenyalades, produeixen tipus de cerveses especials com ara: la Nadal o la Cervesa Barrica i Barrica Merlot. Una altra tipus és la Setembre, que es passa un any en bóta i un altre dins l'ampolla abans de vendre-la, i la qual varen guanyar una menció internacional com la millor cervesa feta en bótes.

## Referències

* ↑ Microcervesaria Ales Agullons
* ↑ Exportació als Estats Units
* ↑ «Tipus de cervesa Agullons». Arxivat de l'original el 2014-05-03. [Consulta: 3 maig 2014].
* ↑ Cerveses artesanes de Catalunya

## Enllaços externs

* Masia Agullons S.L. - Lloc web oficial
# Colibrí de cua metàl·lica rogenc

El colibrí de cua metàl·lica rogenc (Metallura theresiae) és una espècie d'ocell de la família dels troquílids (Trochilidae).

## Hàbitat i distribució

Viu a la selva humida i zones obertes del nord i centre del Perú.

## Referències

* ↑ «Colibrí de cua metàl·lica rogenc». Cercaterm. TERMCAT, Centre de Terminologia. Rev. 11 octubre 2024(català)
# Ishme-Dagan

Ishme-Dagan és el nom dels següents personatges:
* Ishme-Dagan I, rei d'Ekallatum i Assur vers 1782-1762 aC, fill de Xamxi-Adad I
* Ishme-Dagan II, rei d'Assíria vers 1580-1563 aC
* Ishme-Dagan d'Isin, rei d'Isin vers 1900 aC
# Chinguar

Chinguar és un municipi de la província de Bié. Té una extensió de 3.054 km² i 117.470 habitants. Comprèn les comunes de Chinguar, Kangote i Kutato. Limita al nord amb els municipis de Cunhinga i Bailundo, a l'est amb els municipis de Kuito, al sud amb el municipi de Chitembo i a l'oest amb el municipi de Catchiungo.

## Història

Va ser fundada el 1810 pels portuguesos des d'Embala Tchiundo (ara Catchiungo, província de Huambo). Després de l'arribada del Caminho de Ferro de Benguela a principis del segle xx, la ciutat va experimentar un cert desenvolupament. Després de la independència d'Angola el 1975 va esclatar la guerra civil angolesa que va hi va provocar una forta destrucció. Des del final de la guerra civil el 2002 ha experimentat un important desenvolupament.

## Personatges

* Mateus Feliciano Augusto Tomás (1958–2010), Bisbe de Namibe

## Referències

* ↑ Chinguar al web del cens d'Angola
* ↑ Bié: Município de Chinguar completa 92 anos Arxivat 2016-03-04 a Wayback Machine., ANGOP, 8 de setembre de 2006
# Laconia (Indiana)

Laconia és un poble dels Estats Units a l'estat d'Indiana. Segons el cens del 2000 tenia 29 habitants.

## Demografia

Segons el cens del 2000, Laconia tenia 29 habitants, 14 habitatges, i 6 famílies. La densitat de població era de 223,9 habitants/km².
Dels 14 habitatges en un 21,4% hi vivien nens de menys de 18 anys, en un 28,6% hi vivien parelles casades, en un 14,3% dones solteres, i en un 57,1% no eren unitats familiars. En el 57,1% dels habitatges hi vivien persones soles el 35,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 3,5.
Per edats la població es repartia de la següent manera: un 27,6% tenia menys de 18 anys, un 3,4% entre 18 i 24, un 24,1% entre 25 i 44, un 27,6% de 45 a 60 i un 17,2% 65 anys o més.
L'edat mediana era de 40 anys. Per cada 100 dones de 18 o més anys hi havia 40 homes.
La renda mediana per habitatge era de 16.667$ i la renda mediana per família de 17.083$. Els homes tenien una renda mediana de 23.750$ mentre que les dones 16.250$. La renda per capita de la població era de 9.779$. Entorn del 60% de les famílies i el 50% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laconia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Laconia». American Fact Finder. Oficina del Cens dels Estats Units, 12-01-2010.
# Lacombe

«Lacombe» té aquests significats:
* Lacombe o La Comba, municipi de França de la regió del Llenguadoc-Rosselló, al departament de l'Aude
* Lacombe (Louisiana), població dels Estats Units a l'estat de Louisiana
* Claire Lacombe, (1765, Pàmies - ?), actriu i activista feminista francesa i revolucionària
* Lacombe Lucien, pel·lícula francesa de 1974 dirigida per Louis Malle
# Lacollonge

Lacollonge és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 236 habitants.

## Geografia

Se situa a la vora d'un petit riu anomenat La Madeleine que neix al massís dels Vosges.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 68 | 71 | 153 | 182 | 198 | 221 |
# Chauliodon

Chauliodon és un gènere monotípic d'orquídia amb una única espècie, Chauliodon deflexicalcaratum, definida per De Wildeman i Lars Jonsson és una planta epifita, és a dir pot créixer sobre una altra planta sense ser-ne un paràsit.

## Característiques

És una orquídia de mida petita (màxim 5 mm), que prefereix el clima càlid, té hàbits d'epífita amb una tija central curta amb moltes arrels allargades. Floreix en poques inflorescències primes de 15 a 25 cm de llarg amb moltes flors de 5 mm de longitud.

## Hàbitat

És originària del centre i oest tropical d'África d'on es distribueix per Ghana, Costa d'Ivori, Libèria, Nigèria, Camerun, Gabon i RD Congo en altures de fins a 50 metres en els arbres i arbustos de les selves, en llocs elevats i humits o en les obagues e les muntanyes.

## Taxonomia

La taxonomia de la Chauliodon deflexicalcaratum fou descrita per primera vegada per De Wildeman i Lars Jonsson i publicada en Botaniska Notiser 132: 381. 1979.

## Referències

* 1 2 «Chauliodon deflexicalcaratum», Royal Botanic Gardens, de Kew
* 1 2 B. Sonke «Chauliodon deflexicalcaratum»,Internet Orchid Species Photo Encyclopedia
* ↑ Tropicos, Missouri Botanical Garden

## Bibliografia

* Pridgeon, A.M., Cribb, P.J., Chase, M.A., Rasmussen, F. eds. (1999). Genera Orchidacearum 1. Oxford Univ. Press.
* Pridgeon, A.M., Cribb, P.J., Chase, M.A., Rasmussen, F. eds. (2001). Genera Orchidacearum 2. Oxford Univ. Press.
* Pridgeon, A.M., Cribb, P.J., Chase, M.A., Rasmussen, F. eds. (2003). Genera Orchidacearum 3. Oxford Univ. Press
* Berg Pana, H. 2005. Handbuch der Orchideen-Namen. Dictionary of Orchid Names. Dizionario dei nomi delle orchidee. Ulmer, Stuttgart
# Claremont House

Claremont, també coneguda històricament com a 'Clermont', és una mansió del segle xviii situada a prop d'Esher a Surrey, Anglaterra. Aquest edifici actualment està ocupat per la Claremont Fan Court School, i els seus jardins paisatgístics Claremont són propietat i són gestionats per la National Trust. Claremont House està classificada oficialment amb el Grade I d'edificis.

## Finca Claremont

La primera casa de la finca Claremont va ser construïda el 1708, per al seu ús personal, per Sir John Vanbrugh, que també és l'arquitecte de Blenheim Palace i Castle Howard.
El 1714 va vendre aquesta casa a l'acabalat polític del partit Whig Thomas Pelham-Holles, Duc de Newcastle, Earl de Clare, que més tard va ser Primer Ministre. L'Earl va encarregar Vanbrugh afegir dues grans ales a la casa i construir-hi una torreta com si fos fortificada. Per això se'n va dir "prospect-house", o Belvedere.
L'Earl de Clare en va dir, per la gran vista que tenia, Clare-mount, més tard unit com Claremont.

## Jardins paisatgístics

Els jardins paisatgístics de Claremont són dels pocs jardins del seu tipus, jardineria de tipus anglès, que sobreviuen. Van ser fets pels jardiners Charles Bridgeman, Capability Brown, William Kent i per Sir John Vanbrugh.
Els inicis del jardí són de l'any 1715, i cap al 1727 van ser descrits com "els més nobles dels jardins d'Europa". Contenen gespa, vistes a un llac i un rar amfiteatre de torba.
L'any 1949 aquests jardins van ser donats al National Trust, i es van restaurar a partir de 1975.

## Història

Quan el duc de Newcastle morí el 1768, la seva vídua va vendre la finca a Robert Clive, fundador de l'Imperi de l'Índia Britànica. Lord Clive va decidir enderrocar l'antic edifici i fer l'actual mansió pal·ladiana.
Cap a la dècada de 1860 aquesta mansió va ser freqüentada per la reina Victòria d'Anglaterra. La casa va passar per diversos propietaris
El 1816 Claremont va ser comprada per la British Nation per una llei de Parliament com a regal de noces per a la filla del rei George IV, Princess Charlotte i el seu marit Leopold I de Bèlgica.
La reina Victòria va deixar aquesta casa al rei francès exilat Lluís Felip i a Maria Amèlia (els sogres de Leopold I de Bèlgica, després de la revolució francesa de 1848.

## Referències

* ↑ Historic England. «Claremont House (1030202)». National Heritage List for England. [Consulta: 7 novembre 2014].
* ↑ Turner, Roger, Capability Brown and the Eighteenth Century English Landscape, 2nd ed. Phillimore, Chichester, 1999, pp. 115- 118.
* ↑ du Prey, Pierre de la Ruffiniere, 'John Soane: the making of an architect'. London, University of Chicago Press. 1982. pp29-37
* ↑ Cromwell, T. 'An excursion into the County of Surrey', London, Longman et al, 1821

## Bibliografia

* Turner, Roger, Capability Brown and the Eighteenth Century English Landscape, 2nd ed. Phillimore, Chichester, 1999, pp. 115–118.
# Clarence

«Clarence» té aquests significats:
* Clarence (Iowa), població dels Estats Units a l'estat d'Iowa
* Clarence (Louisiana), població dels Estats Units a l'estat de Louisiana
* Clarence (Missouri), població dels Estats Units a l'estat de Missouri
* Clarence (pel·lícula de 1922), pel·lícula muda dirigida per William C. deMille i protagonitzada per Wallace Reid
* Clarence Center (Nova York), concentració de població designada pel cens dels Estats Units a l'estat de Nova York
* Clarence House, residència de la família reial britànica al popular The Mall londinenc
* Clarence Town, ciutat a Long Island (Bahames)
* Colònia de Port Clarence, colònia britànica a l'Àfrica, a l'illa de Fernando Poo, que va existir de iure del 1827 al 1843, i de facto fins al 1858
* Duke of Clarence
* Illa Clarence, illa de l'arxipèlag Piloto Pardo (Xile)
* Illes Clarence, subgrup de l'Arxipèlag Àrtic Canadenc al territori de Nunavut
* Port Clarence, concentració de població designada pel cens dels Estats Units a l'estat d'Alaska
# Ciril (jurista)

Ciril (en llatí Cyrillus, en grec Κύριλλος) fou un jurista romà d'Orient que va escriure poc després de compilar-se el Codi de Justinià. Se'l situa vers el 535.
Segons uns escolis a la Basilica, va traduir al grec la Digesta. També va escriure un comentari sobre aquesta obra, que va titular ἴνδιξ (indix), que no té el sentit actual d'Índex sinó un resum breu del contingut dels llibres de la Digesta. També va fer comentaris al Codi de Justinià, alguns citats pels escoliastes i d'altres inclosos a la Basilica. En canvi no es coneixen comentaris de Ciril sobre les Novellae i per això se suposa que hauria escrit sobre temes jurídics abans de la publicació d'aquesta obra.
Alguns historiadors pensen que hi va haver dos Ciril, un que podria el seu pare, ja que va florir una mica abans, i un altre que és esmentat després de la compilació del codi; el primer portava el títol d'Heros i el segon el d'Heros Patricius.

## Referències

* ↑ Cyrillus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 916-917
# Circuit de Yeongam

El Circuit Internacional de Corea o Circuit de Yeongam és un circuit apte per carreres automobilístiques de 5,450 kilòmetres de llargada que s'acabà de construir l'estiu del 2010 al comtat de Yeongam, província de Jeolla del Sud, Corea del Sud.
S'hi celebra el Gran Premi de Corea de Fórmula 1 a partir de la temporada 2010.
El circuit és un projecte de l'arquitecte alemany Hermann Tilke i té un recorregut total de 5.450 metres; i la secció del traçat que passa sobre el port esportiu serà temporal.

## Referències

* Web oficial del Gran Premi de Corea Arxivat 2010-01-25 a Wayback Machine. (coreà)
* Autosport (anglès)
# Lairac de Tarn

Lairac de Tarn (francès Lairac-sur-Tarn) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Lee Segel

Lee Segel (Newton, 5 de febrer de 1932 - Rehobot, 31 de gener de 2005) va ser un matemàtic nascut als Estats Units.

## Vida i Obra

Segel es va graduar a la universitat Harvard el 1953 i va obtenir el doctorat en matemàtiques aplicades el 1959 al Massachusetts Institute of Technology amb una tesi sobre dinàmica de fluids. A continuació va ser professor de l'Institut Politècnic Rensselaer fins al 1973 quan es va traslladar a Israel per treballar a l'Institut Weizmann de Ciències fins a la seva mort el 2005.
Segel va ser un investigador de renom en l'àmbit de la modelització matemàtica aplicada integral. D'especial rellevància son els seus treballs en el camp de la biologia matemàtica. El 1970, juntament amb Evelyn Fox Keller, va publicar un treball modelitzant la quimiotaxi, amb un sistema d'equacions diferencials que rep el nom de model Keller-Segel.

## Referències

* ↑ Wollkind i Dichone, 2022, p. 3.
* ↑ Wollkind i Dichone, 2017, p. x.
* ↑ Escárcega Barquin, 2020, p. 3.
* ↑ Morales Delgado et al., 2018, p. 15 i ss.
* ↑ Bärwolff i Walentiny, 2018, p. 3-18.

## Bibliografia

* Bärwolff, Günter; Walentiny, Dominique. «Numerical and Analytical Investigation of Chemotaxis Models». A: Osvaldo Gervasi, Beniamino Murgante, Sanjay Misra, Elena Stankova, Carmelo M. Torre, Ana Maria A.C. Rocha, David Taniar, Bernady O. Apduhan, Eufemia Tarantino, Yeonseung Ryu (eds.). Computational Science and Its Applications – ICCSA 2018 (en anglès). Springer, 2018, p. 3-18. ISBN 978-3-319-95165-2.
* Escárcega Barquin, Silvia «Las ecuaciones de Keller-Segel» (en castellà). Universidad de Cantabria, 2020.
* Morales Delgado, V.F.; Gómez Aguilar, J.F.; Kumar, M.A.; Taneco Hernández «Analytical solutions of the Keller-Segel chemotaxis model involving fractional operators without singular kernel» (en anglès). European Physical Journal Plus, Vol. 133, Num. 200, 2018, pàg. 15-24. DOI: 10.1140/epjp/i2018-12038-6. ISSN: 2190-5444.
* Wollkind, David J.; Dichone, Bonni J. Comprehensive Applied Mathematical Modeling in the Natural and Engineering Sciences (en anglès). Springer, 2017. ISBN 978-3-319-73518-4.
* Wollkind, David J.; Dichone, Bonni J. Pulling Rabbits Out Of Hats (en anglès). CRC Press, 2022. ISBN 978-1-0320-4787-4.

## Enllaços externs

* O'Connor, John J.; Robertson, Edmund F. «Lee Segel» (en anglès). MacTutor History of Mathematics archive. School of Mathematics and Statistics, University of St Andrews, Scotland.